Hrušová

Vilaĝo Hrušová situas en Ĉeĥio, regiono Pardubice, distrikto Ústí nad Orlicí, ĉe ŝoseo n-ro 35 inter Vysoké Mýto kaj Litomyšl, 5 km sudoriente de Vysoké Mýto. Vivas ĉi tie  ().

 Historio 
La unua historia mencio pri Hrušová estas en akto de reĝo Vladislav la 1-a el la jaro 1167, per kiu li privilegias premonstratan monaĥejon en Litomyšl. Interalie estas dirite: "...mi donas ankaŭ Hrušová kun rivero Trstenice ĝis Ples kaj arbaron, kiu nomiĝas Mokřenice..."

En la jaro 1812 estis konstruita "imperiestra ŝoseo", kiu post ŝanĝoj kreas nuntempan ŝoseon n-ro 35. La vilaĝplaco estis regulita per nuligo de fiŝlagetoj, ebenigo de tereno kaj enplantigo de nun ankoraŭ ekzistanta tilia aleo. En la jaro 1866 estis konstruita lernejo kaj en 1880 loka fervoja linio inter Choceň kaj Litomyšl.

En la unuan mondmiliton soldatiĝis 107 viroj el tiamaj 540 loĝantoj de la vilaĝo, falis 24 el ili kaj 12 estis grave vunditaj.

En la jaro 1989 Hrušová estis administrative vicigita en urbon Vysoké Mýto, sed jam post tri jaroj la vilaĝo ree memstariĝis.

 Loĝantaro 

 Memorindaĵoj 
 Kapelo 
Kapelo de Plejsankta Triunuo estis konstruita en la jaro 1839 en klasikisma stilo. Ĝi estas oblonga kun mallonga navo kaj rondigitaj anguloj, kun duoncirkle fermita presbiterejo. Super la navo estas sanktusturo, en niĉoj en la fronto estas statuoj de Sankta Johano Nepomuka kaj Sankta Venceslao. La navo kaj presbiterejo estas volbitaj per plataĵoj en zonoj.

La ekipaĵo estas samtempa. La ĉefaltaro estas klasikisma kolona kun statuoj de Sanktaj Petro kaj Paŭlo kaj bildo de Kronado de Sankta Maria, flankan altaron ornamas bildo de Sankta Maria de Knířov. La predikejo estas ankaŭ klasikisma de cilindra tipo.

 Sokolejo kaj komunuma domo 
La vilaĝo fieras per Komunuma domo kaj estinta Sokolejo (gimnastejo). Post multaj frenezaj diskutoj ili estis konstruitaj laŭ planoj de J. Šantrůček en la jaro 1937.

 Muelejo 
Muelejo n-ro 32 estis konstruita en la jaro 1839 en klasikisma stilo.

 Bienoj 

La vilaĝo havas regulan oblongan vilaĝplacon kaj bone konservitajn klasikismajn bienojn, aparte:
 n-ro 10 estas el la fino de 18-a jarcento
 n-ro 22 kaj n-ro 28 devenas el la unua duono de 19-a jarcento
 n-ro 50 estis konstruita en la jaro 1861

 Kalvario 
Kalvario estas sabloŝtona statuaro datita 1839.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Militista pietloko 

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Svitava montetaro